תפקידים נוספים אפשריים הם הביטים, שהם שחקנים המגלמים תפקיד שיש בו אינטראקציה ישירה עם אחד או יותר מהשחקנים הראשיים, ולא יותר מחמש שורות של דיאלוג. קיים גם ליהוק להופעת קמע, שהיא הופעה קצרה ולא מרכזית של אדם מפורסם, בסרט קולנוע, טלוויזיה, הצגת תיאטרון, ספר או משחק וידאו. ניצבים, או סטטיסטים, הם שחקנים בתפקיד שולי, אשר אינו מערב מלל או יכולות משחק מיוחדות, ולרוב מופיע כדמות אחת מתוך רבות ברקע ההתרחשות המצולמת . נוכחותם של ניצבים אינה קריטית לעלילה, אך היא משלימה את האווירה המבוקשת. ליהוק של ניצבים הוא לעיתים קרובות על רקע סטראוטיפי, ומתבסס על דיעות קדומות המיוחסות לצופים. כך למשל, בצילום האמור לחוות שכונת עוני, ילוהקו ניצבים שנוכחותם תשרה אווירה של שכונת עוני, בגלל מראם ולבושם, ולעיתים בגלל מוצאם האתני.
תהליך הליהוק.
תהליך הליהוק כולל סדרת אודישנים בפני פאנל ליהוק, המורכב מבעלי מקצוע שתפקידם לבחור את השחקן המתאים לגלם את הדמות הנדרשת. בהפקת תיאטרון יימצאו הצוות הליהוק, לדוגמה, מפיק התיאטרון ומנהלי התיאטרון, ואילו בליהוק לסרט קולנוע או לתוכנית טלוויזיה ישתתף מפיק הסרט או התכנית, ולעיתים גם נציגי ההנהלה או הקרן המממנת. בכל מקרה, לרוב יתלווה לצוות הליהוק גם הבמאי, שהשקפתו ועמדתו חיונית, מאחר שהוא איש המקצוע שעומד לעבוד עם השחקן. בדרך כלל, כמעט בכל תחומי עסקי התצוגה, נמצא בפאנל הליהוק מנהל הליהוק, אדם שתפקידו הספציפי הוא למצוא את השחקנים המתאימים, ויש לו מומחיות בתחום. בשלבים המוקדמים של תהליך זה, מתבקשים השחקנים הנבחנים, להציג קטעי אודישן מוכנים, שהתכוננו אליהם מראש, כמו מונולוגים, שירים, כוריאוגרפיה. יש מקרים בהם מתבקשים המועמדים ללמוד בתוך מספר דקות קטע שנמסר להם ללא הכנה מראש, על מנת לבחון את יכולתם.
לרוב אין מקבלים תשובה מיידית, בשלב זה של הליהוק. קטעי האודישן בדרך כלל מצולמים בווידאו, ונבחנים בהמשך על ידי צוות הליהוק, בצירוף לקורות החיים, ואלבום צילומים של השחקן. כך מצטמצמים המועמדים שיש לבחור מתוכם את המתאים ביותר. שלבים מאוחרים של הליהוק עשויים לכלול פעילות קבוצתית של המועמדים, על מנת לבחון את התאמתם של השחקנים. הדבר מקובל במיוחד בליהוק לתוכניות ריאליטי בטלוויזיה, שם מעוניינים המלהקים לבחון גם את ההשתלבות החברתית של המועמדים. יש מקרים בהם מדובר על צורך באינטראקציה חברתית ספציפית על הבמה או המסך, כגון במקרים של נערה המתאהבת בנער, ולעיתים אמורה להגיע עמו למגע אינטימי. במקרים כאלה יש צורך במהלך האודישן לבחון גם את ה"כימיה" והאינטראקציה החברתית בין המועמדים השונים, כמרכיב בשיקול ההתאמה לתפקיד.
במקרים של סרט או הצגה המבוססים על סיפור אמיתי, או על אירועים היסטוריים, יש חשיבות רבה גם לדמיון הפיזי של השחקן לדמות המקורית שעליה מבוסס התסריט או המחזה.
איבר פרובניוס
בתורת המספרים האלגברית, איבר פרובניוס היא איבר מיוחד בחבורת גלואה של הרחבה של שדות מספרים, הנקבע על-פי אידיאל ראשוני בלתי מסועף. את קיומם של איברים מסוג זה הוכיח פרדיננד פרובניוס. משפט הצפיפות של צ'בוטרב מראה שכל איבר בחבורה עשוי להיות איבר פרובניוס, אם בוחרים את הראשוני המתאים.
הגדרה.
רקע.
איבר פרובניוס מוגדר עבור הרחבת גלואה K/F של שדות מספרים, בנוכחות אידיאל ראשוני p של חוג השלמים formula_1 של F. האידיאל p מתפרק למכפלה של אידיאלים ראשוניים בחוג השלמים formula_2 של K:
formula_3. מכיוון שזו הרחבת גלואה, כל גורמי הסיעוף formula_4 שווים זה לזה. ההנחה שהאידיאל אינו מסועף פירושה שגורמי הסיעוף שווים ל-1, כלומר formula_5.
שדה השאריות של F ביחס ל-p הוא חוג המנה formula_6. זהו שדה סופי, נאמר מסדר q. שדות השאריות ביחס לגורמים formula_7 של p הם formula_8: גם כאן, מכיוון שזו הרחבת גלואה, כולם איזומורפיים זה לזה. המימד formula_9 מקיים formula_10.
כל האוטומורפיזמים בחבורת גלואה formula_11 שומרים על חוג האיברים השלמים, כקבוצה. חבורת ההרכבה formula_12 של הגורם formula_7 כוללת את האוטומורפיזמים בחבורת גלואה השומרים את P, כלומר, formula_14 (כל החבורות formula_12 צמודות זו לזו).
הגדרה.
האיברים בחבורה formula_12 מתאימים לאלו בחבורת גלואה של הרחבת השדות הסופיים formula_17, וזו האחרונה נוצרת על ידי אוטומורפיזם פרובניוס - פעולת ההעלאה בחזקת q. כך מוגדר איבר פרובניוס - האיבר היחיד של formula_12 המקיים formula_19.
יחידות.
לכל אידיאל לא מסועף של K יש איבר פרובניוס יחיד, formula_20, כפי שהוגדר לעיל. לכל אידיאל ראשוני לא מסועף formula_21, כל איברי פורובניוס המתאימים לאידיאלים formula_22 המופיעים בפרוק של formula_23 צמודים זה לזה. מכאן שניתן להגדיר מחלקת צמידות ב formula_24 המתאימה לאידיאל formula_21. מחלקת צמידות זאת נקראת מחלקת פרובניוס של formula_26.
דוגמה.
נתבונן בהרחבה של formula_27 על ידי השורשים a ו-b של formula_28, בהתאמה (המכפלה ab היא שורש של 2-). ההרחבה של formula_29 מעל F היא הרחבת גלואה ממימד 8, עם חבורת גלואה דיהדרלית, עם איבר formula_30 מסדר 4 המקיים formula_31, ואיבר formula_32 המקיים formula_33.
האידיאל הראשוני formula_34 מתפרק למכפלה formula_35 כאשר formula_36 ו- formula_37. האוטומורפיזם formula_32 מחליף בין האידיאלים, ואילו formula_30 שומר על שניהם. לכן חבורת ההרכבה של שני האידיאלים היא אותה חבורה - זו הנוצרת על ידי formula_30. שדה השאריות formula_41 מסדר 5, וההרחבה formula_42 היא ממימד 4. אפשר לחשב שאיבר פרובניוס ביחס ל-P הוא formula_30, ואיבר פרובניוס ביחס ל-'P הוא formula_44.
קטקלסט
קטקלסט הוא מונח בפטרולוגיה ובגאולוגיה מבנית המתאר מבנה הנוצר בתוך סלע באמצעות מאמצי מתיחה כבדים הנגרמים במהלך התמרה. סלעים קטקלסטיים מכילים רסיסים זוויתיים הנוצרים באמצעות מעוות שלהם, כתוצאה משבירה ומתיחה של גושי סלע או גבישי מינרלים.
מאפיינים של התמרה קטקלסטית כוללים כפיפה, שבירה ופירור של מינרלים. מבנים קטקלסטיים – הנקראים גם פורפירו-קלסטיים – הם גנייסים הנוצרים באמצעות התמרה דינמית של סלעים גבישיים, המתאפיינים בצבר של גרגרים גרוסים ונטולי נציץ של קוורץ או פצלת השדה. גרגרים אלה ממלאים את החללים בין שברי סלע גדולים יותר, ונראים כאבנים המשובצות בטיח.
המונח פורפירו-קלסטי מתייחס למרקם התמרה המאפיין מטה-גביש הנתון במעוות בתוך מסת אם שאינה נתונה במעוות.
סלע קלאסטי
הלוחש לכלבים
הילדה גדיאה
הילדה גדיאה אקוסטה (Hilda Gadea Acosta מרץ 1921, לימה, פרו - פברואר 1974, הוואנה, קובה). הייתה כלכלנית פרואנית, מנהיגת שמאל וסופרת. הייתה אשתו הראשונה של צ'ה גווארה.
ביוגרפיה.
הילדה גדיאה נולדה בלימה שבפרו. הייתה המזכירה הראשונה של ה-APRA, מפלגת שמאל מרכז פרואנית. בשל פעילותה במפלגה, הוגלתה לבסוף למקסיקו ב-1948.
גדיאה פגשה לראשונה את צ'ה גווארה בגואטמלה בדצמבר 1953. גדיאה וצ'ה הגרו למקסיקו בשל לחץ פוליטי. במקסיקו, הציגה גדיאה את גווארה למורדים קובנים. בספטמבר, 1955 התחתנו גווארה וגדיאה. בפברואר 1956 נולדה בתם הבכורה, הילדיטה גווארה. ובמאי 1959 הם התגרשו.
גדיאה נשארה נאמנה לתנועתו הפוליטית של גווארה ומתה בהוואנה ב-1974.
נתיבות שלום (תנועה)
עוז ושלום
צ'ה גבארה
מצוות הערבה במקדש
דיאן קרוגר
דיאן קרוגר (בגרמנית: Diane Heidkrüger; נולדה ב-15 ביולי 1976) היא שחקנית קולנוע ודוגמנית עבר גרמנייה. התפרסמה בזכות תפקידיה בסרטים "טרויה", "אוצר לאומי" ו"ממזרים חסרי כבוד", זוכת פרס השחקנית הטובה ביותר בפסטיבל קאן על משחקה בסרט "משום מקום".
ביוגרפיה.
נולדה בשם דיאנֶה היידקריגר (Diane Heidkrüger) בכפר אלגרמיסן (Algermissen) בסקסוניה התחתונה שבגרמניה המערבית למשפחה מרקע נוצרי. הוריה הם מריה תרסה והאנס הינריך היידקריגר. בילדותה רצתה קרוגר להיות בלרינה ואף נבחנה לבית הספר המלכותי לבלט בלונדון, אך פציעה בברכה אילצה אותה לפרוש מתחום המחול. היא למדה עוד סוף כיתה י' בגימנסיה בעיר הילדסהיים. בנעוריה יצאה מספר פעמים לחו"ל על מנת לשפר את כישוריה באנגלית.
בגיל 16 נסעה קרוגר לפריז כדי להשתלב בתחום הדוגמנות; היא פיתחה קריירת דוגמנות מצליחה, שבמסגרתה הופיעה בתצוגות האופנה הנחשבות ביותר בצרפת וזכתה בחוזי פרסום עם חברות האופנה המובילות.
קריירה.
קרוגר החלה את קריירת המשחק שלה בבית ספר הצרפתי לדרמה "קורס פלורנט"; לאחר שהשתתפה בכמה סרטים צרפתיים החליטה קרוגר לקצר את שם משפחתה כדי להקל על הפרסום שלה באמצעות שם קליט יותר. הופעתה הראשונה מחוץ לאירופה הייתה בדרמת המותחן "בשירות המאפיה" לצידו של דניס הופר.
בשנת 2003 קרוגר זכתה בפרס השחקנית המבטיחה בפסטיבל הקולנוע בקאן.
הופעתה החשובה הראשונה של קרוגר כשחקנית הוליוודית הייתה באפוס ההיסטורי "טרויה" משנת 2004; בסרט קרוגר גילמה את דמותה של הלנה, אשת מנלאוס, שחטיפתה על ידי פאריס הובילה לפרוץ מלחמת טרויה; באותה שנה קרוגר גם כיכבה בתפקיד הראשי במותחן ההרפתקאות שובר הקופות "אוצר לאומי"; בסרט זו היא גילמה את דמותה של אביגייל צ'ייס, אחראית הארכיון הממשלתי שעוזרת לחבורה לחפש את האוצר; לאחר מכן, קרוגר הופיעה בדרמה הרומנטית "שלוש בפארק", בסרט המלחמה הצרפתי "חג שמח" ובסרט ההמשך ל"אוצר לאומי" - "".
בשנת 2009 קרוגר גילמה את דמותה של סוכנת כפולה גרמנייה בשם בריג'ט פון האמרסמארק בדרמת המלחמה "ממזרים חסרי כבוד".
בשנת 2015 שיחקה בסרט המתח "מרילנד".
בשנת 2016 שיחקה בדרמת הפשע "המסתנן" לצידם של בריאן קראנסטון, ג'ולייט אוברי, בנג'מין בראט, וג'ייסון אייזקס.